2006R1032 — SK — 06.02.2009 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:

No

Opravené a doplnené:

▼B

NARIADENIE KOMISIE (ES) č. 1032/2006

zo 6. júla 2006,

ktorým sa ustanovujú požiadavky na automatické systémy na výmenu letových údajov na účely oznamovania, koordinácie a odovzdávania letov medzi stanovišťami riadenia letovej prevádzky

(Text s významom pre EHP)

Opatrenia stanovené v tomto nariadení sú v súlade so stanoviskom Výboru pre jednotný vzdušný priestor, zriadeného článkom 5 nariadenia (ES) č. 549/2004,

V súlade s článkom 3 ods. 3 písm. d) nariadenia (ES) č. 552/2004 vykonávacie pravidlá pre interoperabilitu by mali opisovať špecifické postupy posudzovania zhody, ktoré sa majú používať na posudzovanie buď zhody, alebo vhodnosti na používanie základných komponentov, ako aj overovanie systémov.

S cieľom udržať alebo zvýšiť súčasné úrovne bezpečnosti letovej prevádzky členské štáty by mali zabezpečiť, aby príslušné strany uskutočnili posúdenie bezpečnosti vrátane identifikácie hazardu, posúdenia rizika a jeho zmierňovania. Harmonizovaná implementácia týchto procesov na systémy, na ktoré sa vzťahuje toto nariadenie, vyžaduje, aby sa určili osobitné bezpečnostné požiadavky pre všetky povinné požiadavky interoperability, výkonnosti a kvality prevádzky.

Toto nariadenie by sa nemalo vzťahovať na vojenské operácie a výcvik, uvedené v článku 1 ods. 2 nariadenia (ES) č. 549/2004.

Manažment letovej prevádzky vyžaduje bezpečné a účinné mechanizmy na oznamovanie, koordináciu a odovzdávanie letov medzi stanovišťami riadenia letovej prevádzky. Zabezpečenie takýchto mechanizmov v rámci siete manažmentu letovej prevádzky v Európe vyžaduje automatickú výmenu letových údajov medzi systémami na spracovanie letových údajov. Preskúmanie súčasnej situácie v Spoločenstve ukázalo, že tieto mechanizmy v niektorých členských štátoch nedosiahli uspokojivú úroveň a vyžadujú ďalšie zdokonalenie. Preto je nevyhnutné stanoviť požiadavky na systémy na spracovanie letových údajov so zreteľom na interoperabilitu, výkonnosť a kvalitu prevádzkovania ich funkcií zodpovedných za výmenu letových údajov.

so zreteľom na nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec pre vytvorenie jednotného európskeho vzdušného priestoru (ďalej len rámcové nariadenie) ( 2 ), a najmä na jeho článok 8 ods. 2,

so zreteľom na nariadenie Európskeho parlamentu a Rady (ES) č. 552/2004 z 10. marca 2004 o interoperabilite siete manažmentu letovej prevádzky v Európe (nariadenie o interoperabilite) ( 1 ), a najmä na jeho článok 3 ods. 1,

so zreteľom na Zmluvu o založení Európskeho spoločenstva,

Článok 1

Predmet úpravy a rozsah pôsobnosti

1. Toto nariadenie ustanovuje požiadavky na automatickú výmenu letových údajov na účely oznamovania, koordinácie a odovzdávania letov medzi stanovišťami riadenia letovej prevádzky a na účely civilno-vojenskej koordinácie.

2. Toto nariadenie sa uplatňuje na:

3. Toto nariadenie sa nevzťahuje na výmenu letových údajov medzi stanovišťami riadenia letovej prevádzky obsluhovanými systémami spracovania letových údajov uvedenými v odseku 2, pre ktoré sú letové údaje podľa tohto nariadenia synchronizované spoločným systémom.

Článok 2

Vymedzenie pojmov

1. Na účely tohto nariadenia sa uplatňuje vymedzenie pojmov stanovené v nariadení (ES) č. 549/2004.

2. Okrem vymedzenia pojmov uvedeného v odseku 1 sa uplatňuje toto vymedzenie pojmov:

20. „letová hladina odovzdania“ znamená letovú hladinu dohodnutú v priebehu koordinácie počas letu alebo povolenú letovú hladinu, do ktorej let stúpa alebo klesá na koordinačný bod;

26. „dostupnosť“ znamená mieru, do akej je systém alebo komponent prevádzkyschopný alebo dostupný, keď sa vyžaduje jeho použitie;

27. „spoľahlivosť“ znamená pravdepodobnosť, že pozemné zariadenie pracuje so stanovenými toleranciami.

Článok 3

Požiadavky interoperability a výkonnosti

1. Poskytovatelia leteckých navigačných služieb zabezpečia, aby systémy uvedené v článku 1 ods. 2 písm. a) a slúžiace ACC zodpovedali požiadavkám interoperability a výkonnosti špecifikovaným v častiach A a B prílohy I.

2. Poskytovatelia leteckých navigačných služieb, ktorí uviedli vo svojich písomných dohodách, že budú vykonávať procesy oznamovania, počiatočnej koordinácie, opráv koordinačných údajov, zrušenia koordinácie, spracovania základných letových údajov alebo zmien základných letových údajov medzi stanovišťami ATC, inými ako ACC, zabezpečia, aby systémy uvedené v článku 1 ods. 2 písm. a) zodpovedali požiadavkám interoperability a výkonnosti špecifikovaným v častiach A a B prílohy I.

3. Poskytovatelia leteckých navigačných služieb, ktorí uviedli vo svojich písomných dohodách, že budú vykonávať procesy oznamovania a koordinácie, zmeny frekvencie alebo manuálneho preberania oznámení pred odletom, zabezpečia, aby systémy uvedené v článku 1 ods. 2 písm. a) zodpovedali požiadavkám interoperability a výkonnosti špecifikovaným v častiach A a C prílohy I.

▼M1

◄

Poskytovatelia leteckých navigačných služieb poskytujúci služby dátových spojení v súlade s nariadením (ES) č 29/2009 zabezpečia, aby systémy uvedené v článku 1 ods. 2 písm. a) a obsluhujúce oblastné strediská riadenia zodpovedali požiadavkám interoperability a výkonnosti špecifikovaným v častiach A a D prílohy I.

▼B

4. Členské štáty zabezpečia, aby systémy uvedené v článku 1 ods. 2 písm. b), ak ide o spracovanie základných letových údajov a zmeny základných letových údajov, zodpovedali požiadavkám interoperability a výkonnosti špecifikovaným v častiach A a B prílohy I.

5. Ak stanovištia letových prevádzkových služieb a vojenské stanovištia riadenia implementujú medzi svojimi systémami uvedenými v článku 1 ods. 2 písm. b) postupy oznamovania o zámere preletu, žiadosti o povolenie preletu, protinávrhu k preletu alebo procesy rušenia preletu, členské štáty zabezpečia, aby tieto systémy zodpovedali požiadavkám interoperability a výkonnosti špecifikovaným v častiach A a C prílohy I.

Článok 4

Požiadavky na kvalitu prevádzky

1. Poskytovatelia leteckých navigačných služieb zabezpečia, aby systémy uvedené v článku 1 ods. 2 písm. a) zodpovedali požiadavkám týkajúcim sa kvality prevádzky uvedeným v prílohe II.

2. Členské štáty zabezpečia, aby systémy uvedené v článku 1 ods. 2 písm. b) zodpovedali požiadavkám týkajúcim sa kvality prevádzky uvedeným v prílohe II.

Článok 5

Súvisiace postupy

1. V prípade letu, ktorý je predmetom počiatočnej koordinácie, sú dohodnuté podmienky odovzdania prevádzkovo záväzné pre obidve stanovištia ATC s výnimkou prípadov, ak koordinácia bola zrušená alebo koordinačné údaje zmenené.

2. V prípade letu, ktorý bol predmetom zmeny koordinačných údajov, sú dohodnuté podmienky odovzdania prevádzkovo záväzné pre obidve stanovištia ATC s výnimkou prípadov, ak koordinácia bola zrušená alebo koordinačné údaje boli ďalej zmenené.

3. V prípade, že ukončenie zmeny koordinačných údajov alebo zrušenia koordinácie nie je potvrdené v rámci uplatniteľných požiadaviek na kvalitu prevádzky, odovzdávajúce stanovište iniciuje verbálnu koordináciu.

Článok 6

Bezpečnostné požiadavky

Členské štáty prijmú potrebné opatrenia na zabezpečenie toho, aby všetkým zmenám týkajúcim sa existujúcich automatických systémov na výmenu letových údajov v rámci pôsobnosti tohto nariadenia alebo uvedeniu nových systémov predchádzalo posúdenie bezpečnosti vrátane identifikácie hazardu, posúdenia a zmierňovania rizika, uskutočnených dotknutými stranami.

Počas tohto hodnotenia posudzovania bezpečnosti sa prihliada minimálne na požiadavky bezpečnosti uvedené v prílohe III.

Článok 7

Zhoda alebo vhodnosť používania základných komponentov

Pred vydaním vyhlásenia Európskeho spoločenstva o zhode alebo vhodnosti používania uvedeného v článku 5 nariadenia (ES) č. 552/2004 výrobcovia základných komponentov systémov uvedených v článku 1 ods. 2 písm. a) a b) ohodnotia zhodu alebo vhodnosť používania týchto základných komponentov v súlade s požiadavkami uvedenými v časti A prílohy IV.

Článok 8

Overovanie systémov

1. Poskytovatelia leteckých navigačných služieb, ktorí môžu preukázať, že spĺňajú podmienky stanovené v prílohe V, vykonajú overenie systémov uvedených v článku 1 ods. 2 písm. a) v súlade s požiadavkami stanovenými v časti B prílohy IV.

2. Poskytovatelia leteckých navigačných služieb, ktorí nemôžu preukázať, že spĺňajú podmienky stanovené v prílohe V, prostredníctvom čiastkovej zmluvy poveria notifikovaný subjekt overením systémov uvedených v článku 1 ods. 2 písm. a). Toto overenie sa vykoná v súlade s požiadavkami uvedenými v časti C prílohy IV.

3. Členské štáty zabezpečia, aby overenie systémov uvedených v článku 1 ods. 2 písm. b) preukázalo zhodu týchto systémov s požiadavkami tohto nariadenia na interoperabilitu a výkonnosť, kvalitu prevádzky a bezpečnosť.

Článok 9

Súlad

Členské štáty prijmú opatrenia potrebné na dosiahnutie súladu s týmto nariadením.

Článok 10

Prechodné opatrenia

1. Prechodné opatrenia ustanovené v článku 10 ods. 1 nariadenia (ES) č. 552/2004 sa uplatňujú na systémy siete manažmentu letovej prevádzky v Európe (EATMN) uvedené v článku 1 ods. 2 od nadobudnutia účinnosti tohto nariadenia v súvislosti s procesmi oznamovania a počiatočnej koordinácie.

Na systémy EATMN sa uplatňujú od 1. januára 2009 v súvislosti s procesmi zmeny koordinačných údajov, zrušenia koordinácie, spracovania základných letových údajov a zmeny základných letových údajov.

2. Prechodné opatrenia ustanovené v článku 10 ods. 2 nariadenia (ES) č. 552/2004 sa uplatňujú na systémy uvedené v článku 1 ods. 2 od 31. decembra 2012.

Článok 11

Nadobudnutie účinnosti

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Uplatňuje sa od 1. januára 2009 na všetky systémy EATMN uvedené v článku 1 ods. 2 v súvislosti s procesmi zmeny koordinačných údajov, zrušenia koordinácie, spracovania základných letových údajov a zmeny základných letových údajov.

Uplatňuje sa od 31. decembra 2012 na všetky systémy EATMN uvedené v článku 1 ods. 2, ktoré budú k tomuto dátumu v prevádzke.

Toto nariadenie je záväzné v celom rozsahu a priamo uplatniteľné vo všetkých členských štátoch.

PRÍLOHA I

Požiadavky na interoperabilitu a výkonnosť

(v zmysle článku 3)

ČASŤ A: VŠEOBECNÉ POŽIADAVKY

1. POŽIADAVKY NA SYSTÉM

2. ZAZNAMENÁVANIE ÚDAJOV O VÝMENE SYSTÉMOVÝCH INFORMÁCIÍ

ČASŤ B: POŽIADAVKY NA POVINNÉ PROCESY PODPOROVANÉ VÝMENAMI SYSTÉMOVÝCH INFORMÁCIÍ

1. OZNAMOVANIE

1.1. Príslušné letové informácie

1.2. Pravidlá uplatňovania

1.2.1. Proces oznámenia sa musí vykonať najmenej raz pre každý let, ktorý má podľa plánu preletieť hranicu, ak let nie je predmetom procesu oznamovania a koordinácie pred odletom.

1.2.3. Ak sa proces oznámenia nemôže uskutočniť do vzájomne dohodnutého času pred procesom počiatočnej koordinácie, zahrnie sa do procesu počiatočnej koordinácie.

1.2.6. Ak sa zistí nezrovnalosť medzi vyslanými údajmi a zodpovedajúcimi údajmi v prijímajúcom systéme alebo ak nie sú k dispozícii žiadne takéto informácie, čo by viedlo k nutnosti urobiť nápravné kroky po prevzatí nasledujúcich údajov o počiatočnej koordinácii, uvedená nezrovnalosť sa postúpi príslušnému pracovisku na vyriešenie.

1.3. Časové kritériá začatia procesu oznamovania

2. POČIATOČNÁ KOORDINÁCIA

2.1. Príslušné letové informácie

2.2. Pravidlá uplatňovania

2.2.1. Proces počiatočnej koordinácie sa musí vykonať pre každý let, ktorý má podľa plánu preletieť hranicu.

— v čase, v ktorom sa let nachádza vo vzájomne dohodnutej vzdialenosti od koordinačného bodu,

2.2.6. Potvrdením ukončenia procesu počiatočnej koordinácie prijímajúcim stanovišťom odovzdávajúcemu stanovišťu sa let považuje za „koordinovaný“.

2.2.7. Ak sa v procese počiatočnej koordinácie nepotvrdí jeho ukončenie v rámci uplatniteľných požiadaviek na kvalitu prevádzky, musí to mať za následok výstrahu na pracovisku zodpovednom za koordináciu letu na odovzdávajúcom stanovišti.

3. ZMENA KOORDINAČNÝCH ÚDAJOV

3.1. Príslušné letové informácie

3.1.1. Proces zmeny koordinačných údajov sa musí vzťahovať na predtým koordinovaný let.

3.2. Pravidlá uplatňovania

3.2.1. Proces zmeny koordinačných údajov sa môže uskutočniť raz alebo viackrát so stanovišťom, s ktorým je daný let koordinovaný.

3.2.5. Ak sa v procese zmeny koordinačných údajov nepotvrdí jeho ukončenie v rámci uplatniteľných požiadaviek na kvalitu prevádzky, musí to mať za následok výstrahu na pracovisku zodpovednom za koordináciu letu na odovzdávajúcom stanovišti.

3.2.7. Proces zmeny koordinačných údajov sa musí zastaviť, keď sa let nachádza vo vzájomne dohodnutom čase/vzdialenosti od bodu odovzdania riadenia v súlade s písomnými dohodami.

4. ZRUŠENIE KOORDINÁCIE

4.1. Príslušné letové informácie

4.2. Pravidlá uplatňovania

4.2.1. Proces zrušenia koordinácie sa musí uskutočniť so stanovišťom v súvislosti s koordinovaným letom, keď:

— let je oneskorený na trati a zmenu výpočtu nemožno určiť automaticky.

4.2.2. Proces zrušenia koordinácie sa môže uskutočniť so stanovišťom v súvislosti s oznamovaným letom, keď:

4.2.4. Ak sa v procese zrušenia koordinácie nepotvrdí jeho ukončenie v rámci uplatniteľných požiadaviek na kvalitu prevádzky, musí to mať za následok výstrahu na pracovisku zodpovednom za koordináciu letu na odovzdávajúcom stanovišti.

5. ZÁKLADNÉ LETOVÉ ÚDAJE

5.1. Príslušné letové informácie

5.2. Pravidlá uplatňovania

5.2.1. Spracovanie základných letových údajov sa musí vykonať automaticky pre každý oprávnený let.

5.2.4. Ak sa pri spracovaní základných letových údajov nepotvrdí jeho ukončenie v rámci uplatniteľných požiadaviek na kvalitu prevádzky, musí to mať za následok výstrahu na príslušnom pracovisku predkladajúceho stanovišťa.

6. ZMENA ZÁKLADNÝCH LETOVÝCH ÚDAJOV

6.1. Príslušné letové informácie

6.1.1. Spracovanie zmeny základných letových údajov sa musí vzťahovať na let, ktorý bol predtým predmetom spracovania základných letových údajov.

6.2. Pravidlá uplatňovania

6.2.1. Spracovanie zmeny základných letových údajov sa musí uskutočniť len pre let, ktorý bol predtým oznámený v rámci spracovania základných letových údajov.

6.2.4. Ak sa pri spracovaní zmeny základných letových údajov nepotvrdí jeho dokončenie v rámci uplatniteľných požiadaviek na kvalitu prevádzky, musí to mať za následok výstrahu na príslušnom pracovisku predkladajúceho stanovišťa.

ČASŤ C: POŽIADAVKY NA VOLITEĽNÉ PROCESY PODPOROVANÉ ZMENAMI SYSTÉMOVÝCH INFORMÁCIÍ

1. OZNAMOVANIE A KOORDINÁCIA PRED ODLETOM

1.1. Príslušné letové informácie

1.2. Pravidlá uplatňovania

1.2.1. Proces oznamovania pred odletom a koordinácie sa uskutoční raz alebo viac ráz pre každý let, ktorý má podľa plánu preletieť hranice, ak by dĺžka letu z miesta odletu do koordinačného bodu neposkytovala dostatočný čas na vykonanie procesov počiatočnej koordinácie alebo oznamovania.